stanford-oval/wikipedia huggingface dataset:
Joey Hishon

| Joey Hishon |
| --- | --- |

Henkilötiedot
Syntynyt: 20. lokakuuta 1991 (ikä 32) Stratford
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  178 cm
Paino:  77 kg
Seura
Seura:  Luleå HF
Sarja:  SHL
Pelinumero:  26
Pelaajaura
Pääsarjaura:  2013–
Aik. seurat:  Colorado Avalanche (NHL) San Antonio Rampage (AHL)  Lake Erie Monsters (AHL) Jokerit (KHL)
NHL-varaus:  17. varaus, 2010 Colorado Avalanche
Joseph Patrick Hishon (s. 20. lokakuuta 1991) on kanadalainen jääkiekkoilija, joka pelaa SHL-seura Luleå HF:ssa. Hishon varattiin ensimmäisellä kierroksella Colorado Avalancheen vuoden 2010 varaustilaisuudessa.
Ura

Hishonin peliura alkoi OMHA:ssa pelaavassa Stratford Warriors Midget AA:ssa ennen kuin hänet varattiin OHL:ään kahdeksantena pelaajana vuonna 2007 Owen Sound Attackin toimesta. Ensimmäisellä kaudellaan Attackissa hän oli joukkueensa nuorimpana pelaajana sen toiseksi paras pistemies tehdessään 47 pistettä 63 pelissä. Kaudella 2008–2009 hän palautti Owen Soundin pudotuspeleihin voittamalla joukkueen sisäisen pistepörssin 65 ottelussa tehdyillä 81 tehopisteellä. Hänet valittiin OHL:n tähdistön läntiseen joukkueeseen ja hänet valittiin kauden päätteeksi parhaaksi pelintekijäksi sekä parhaaksi mailankäsittelijäksi OHL:n läntisessä konfrenenssissa liigan valmentajien toimesta.
Hishon pelasi loukkaantumisen vuoksi kaudella 2009–2010 vain 36 ottelua. Hän oli jalan loukkaamisen seurauksena kaksi kuukautta sivussa. Hän kuitenkin teki 40 pistettä mikä oli yli piste per peli. Loukkaantumisen vuoksi hän tippui NHL's Central Scoutingin lopullisissa ennusteissa varattavaksi sijalla 55 NHL:n varaustilaisuudessa 2010. Yllättäen hänet otettiinkin jo ensimmäisellä kierroksella ja numerolla 17 Colorado Avalanchen toimesta. Hän oli ensimmäinen NHL:ään varattu Stratfordilainen vuonna 1979 varatun Craig Hartsburgin jälkeen.
Hishon oli auttamassa Attackia OHL:n mestaruuden voittamisessa. 13. maaliskuuta 2011 Hishon teki kesken kauden 2010–2011 kolmivuotisen tulokassopimuksen Coloradon kanssa.
Kesken kauden 2011 Memorial Cupista taistelemisen Hishon jäi Kootenayn puolustajan Brayden McNabbin kyynärpäätaklauksen uhriksi. Hän sai tilanteesta aivotärähdyksen; hän oli sivussa loppukauden ja koko kauden 2011–2012 aivotärähdyksen jälkisten oireiden takia. Osittain tästä taklauksesta johtuen Hockey Canada joutui tarkastelemaan uudelleen päähän kohdistuneisiin taklauksiin liittyviä sääntöjä.
Hishon pystyi palaamaan kaukaloon kauden 2012–2013 lopulla Coloradon AHL-yhteistyöjoukkue Lake Erie Monstersin paidassa. Hän teki ammattilaisdebyyttinsä 19. maaliskuuta 2013 Toronto Marliesia vastaan vajaan kahden vuoden tauon jälkeen. Hän teki ensimmäisen maalinsa ammattilaisena viidennessä ottelussaan Chicago Wolvesia vastaan 29. maaliskuuta 2013. 12. huhtikuuta yhdeksättä peliään ja ensimmäistä Hamilton Bulldogsia vastaan pelannut Hishon Joey Tenuten taklaamaksi ja sai jälleen aivotärähdyksen, joka oli kuitenkin edellistä lievempi ja hän toipui seuraavaksi kaudeksi.
Ura > Siirtyminen Eurooppaan (2016–)

Hishon siirtyi KHL-joukkue Helsingin Jokereihin 2016 keväällä 2-vuotisella sopimuksella. Toukokuussa Jokerit ja Hishon purkivat yhteisymmärryksessä sopimuksen toisen vuoden. Kaudeksi 2017–2018 Joey Hishon siirtyi pelaamaan SHL-liigan joukkue Luleå HF:aan.
Ura > Maajoukkue

Hishon teki maajoukkuedebyyttinsä vuonna 2008 alle 17-vuotiaiden turnauksessa, jossa hän teki viisi pistettä kuuteen peliin hänen edustamansa Ontarion joukkueen voittaessa kultaa. Vuonna 2009 hänet valittiin Kanadan joukkueeseen alle 18-vuotiaiden maailmanmestaruuskisoihin, joissa hän oli neljänneksi sijoittuneen joukkueen paras maalintekijä viimeistellessään kymmenessä ottelussa viisi kertaa.
Kaudella 2010–2011 Hishon kutsuttiin osallistumaan Kanadan juniorimaajoukkueen valitsemisleirille Buffalossa järjestettyjä nuorten vuoden 2011 maailmanmestaruuskilpailuja varten. Hänet kuitenkin lähetettiin leiriltä kotiin ensimmäisten joukossa.
Tilastot

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Joey Hishon
Käännös suomeksi
Bidatsu

| Bidatsu 敏達天皇> Japanin keisari |
| --- | --- |
Valtakausi:  30. huhtikuuta 572 – 14. syyskuuta 585
Edeltäjä:  Kinmei
Seuraaja:  Yōmei

Syntynyt:  538
Kuollut:  14. syyskuuta 585
Puoliso:  Hirohime Suiko
Suku:  Yamato
Isä:  Kinmei
Äiti:  Ishi-Hime
Uskonto:  šintolaisuus
Bidatsu (538– 14. syyskuuta 585) oli perinteisen japanilaisen tiedon mukaisesti Japanin 30. keisari vuosina 572–585. Hänestä ei juurikaan ole varmaa tietoa. Jotkut historiantutkijat pitävät tietoja Bidatsun elämästä ainakin osittain legendaarisina.
Taustaa

Keisari Kinmein valtakauden viidentenätoista vuonna (554 tai 555) Bidatsu nimettiin kruununprinssiksi. Kinmei kuoli 62-vuotiaana vuonna 571, jonka jälkeen Bidatsu nousi valtaan. Häntä on saatettu kutsua valtakautensa aikana ”Yamaton suureksi kuninkaaksi”.
Keisarina Bidatsu paransi Japanin suhteita Korean kuningaskunnista ainakin Baekjeen ja Sillaan.
Bidatsu kuoli 14. syyskuuta 585 vain 47-vuotiaana. 3. lokakuuta hänen seuraajakseen nousi hänen velipuolensa, Yōmei, joka oli vallassa vuoteen 587.
John Stanton

John Stanton (s. 28. lokakuuta 1944, Brisbane, Queensland) on australialainen näyttelijä. Hän on esiintynyt useissa televisiosarjoissa ja elokuvissa sekä radiossa.
Filmografia: Suomessa esitetty

Kyttä ja ilotyttö (1982) — The Bagman
Dusty – viisas koiraystävä — Railey Jordan
Kultainen salama (1983) — Eric Connolly
Suuria odotuksia (1986) — Abel Magwitch
Tilauspoliisi (1987) — Alexander
Lumisen virran mies (1993) — Oliver Blackwood
McLeodin tyttäret (2003–2004) — Bryce Redstaff
Aiheesta muualla

John Stanton Internet Movie Databasessa. (englanniksi)
Joseph Cook

Joseph Cook (7. joulukuuta 1860 – 30. heinäkuuta 1947) oli australialainen poliitikko. Hän toimi maan pääministerinä vuosina 1913–1914.
Cook syntyi Englannissa, mutta asui Australiassa vuodesta 1885, missä hänet valittiin Uuden Etelä-Walesin edustustoon vuonna 1891 ja Australian hallituksen parlamenttiin vuonna 1901 vapaakaupan edustajaksi. Vuosina 1909–1910 hän oli Australian puolustusministeri. Pääministerin uran jälkeen hän toimi Australian laivastoministerinä vuosina 1917–1920. Cook jätti parlamentin vuonna 1921 ja toimi diplomaattina Yhdistyneessä kuningaskunnassa vuoteen 1927 asti, jonka jälkeen hän palasi Australiaan.
Käännös suomeksi
Birgit

| Birgit |
| --- | --- |
Nimipäivä:   
– suomenkielinen:  –
– ruotsinkielinen:  7. lokakuuta
– ortodoksinen:  –
Muunnelmia:  Britt, Britta, Brita
Vastineita eri kielissä:  –
Nimen alkuperä:  Birgitta
Infobox OKNimi-testi OK: 
Birgit on naisen etunimi, lyhentymä nimestä Birgitta. Birgitin nimipäivä on suomenruotsalaisen kalenterin mukaan 7. lokakuuta.
Suomessa nimi Birgit on 1900-luvun alusta vuoden 2019 loppuun mennessä annettu Digi- ja väestötietoviraston tietojen mukaan 5 185 henkilölle.
Tunnettuja Birgitejä

Birgit Brüel (1927–1996), tanskalainen laulaja ja näyttelijä
Birgit Cullberg (1908–1999), ruotsalainen tanssija ja koreografi
Birgit Dressel (1960–1987), saksalainen yleisurheilija
Birgit Finnilä (s. 1931), ruotsalainen konsertti- ja oopperalaulaja
Birgit Fischer, Birgit Schmidt (s. 1962), saksalainen kilpameloja ja olympiavoittaja
Birgit Friedmann (s. 1960), saksalainen keskimatkojen juoksija
Birgit Friggebo (s. 1941), ruotsalainen poliitikko
Birgit Gyllenbögel (1900–1989), suomenruotsalainen kirjailija ja kääntäjä
Birgit Hahn (s. 1958), saksalainen maahockeypelaaja
Birgit Haveneth (s. 1938) suomalainen koripalloilija
Birgit Heeb-Batliner (s. 1972), liechtensteinilainen alppihiihtäjä
Birgit Jaakola (1943–2017), suomalainen kulttuuriperinnön tutkija ja kotiseutuneuvos
Birgit Klockars (1912–1996), suomalainen lähetyssaarnaaja, historiantutkija ja kirjailija
Birgit Klåvus (1940–1989), suomalainen laulaja
Birgit Kronström (1905–1979), suomalainen näyttelijä ja laulaja
Birgit Lunelund (1906–1972), suomenruotsalainen lastenkirjailija
Birgit Meyer (s. 1960), saksalainen kulttuuriantropologi ja uskontotieteilijä
Birgit Möller, oik. Birgit Anita von Born (1898–1945), suomenruotsalainen kirjailija ja kääntäjä
Birgit Nilsson (1918–2005), ruotsalainen oopperalaulaja
Birgit Nordin (1934–2022), ruotsalainen oopperalaulaja
Birgit Nuotio (1911–1988), suomalainen näyttelijä
Birgit Peter (s. 1964), saksalainen kilpasoutaja, olympiavoittaja ja maailmanmestari
Birgit Prinz (s. 1977), saksalainen jalkapalloilija
Birgit Rodhe (1915–1998), ruotsalainen poliitikko
Birgit Sarrap, o.s. Õigemeel (s. 1988), virolainen laulaja
Birgit Schwab, yhdysvaltalainen kitaristi
Birgit Selin (1903–1977), suomalainen kääntäjä
Birgit Sergelius (1907–1979), suomalainen näyttelijä
Birgit Sippel (s. 1960), saksalainen poliitikko ja europarlamentaarikko
Birgit Th. Sparre (1903–1984), ruotsalainen kirjailija
Birgit Tengroth (1915–1983), ruotsalainen näyttelijä ja kirjailija
Nimen muita merkityksiä

Birgit by Kristine Vikse, yksi norjalaisen muotisuunnittelija Kristine Viksen vaatemerkeistä
Aiheesta muualla

Kuvia tai muita tiedostoja aiheesta Birgit Wikimedia Commonsissa
Bengt Magnusson (piispa)

Bengt Magnusson (k. 1236 tai 1237) oli ruotsalainen piispa. Magnusson oli Magnus Minnesköldin ja Ingrid Ylvan poika ja osa Bjälbon sukua. Sisaruksista tunnetuin oli Birger-jaarli.
Bengt Magnusson jatkoi veljensä Karlin työtä Linköpingin hiippakunnan piispana vuosina 1220–1236. Vanhempi veli Karl Magnusson kaatui Baltiaan tehdyllä ristiretkellä.
Magnusson teki aloitteen Linköpingin kirkon laajentamiseksi, ja rakennustöihin ryhdyttiin 1230-luvulla. Hän vihki käyttöön Visbyn tuomiokirkon vuonna 1225.
Music from ”The Elder”

| Music from "The Elder" Kiss |
| --- | --- | --- |

Studioalbumin tiedot
 Julkaistu: 10. marraskuuta 1981
 Formaatti: CD-levy C-kasetti Vinyylilevy
 Tuottaja(t): Bob Ezrin
 Tyylilaji: progressiivinen rock hard rock
 Kesto: 42.46
 Levy-yhtiö: Casablanca Records
Muut kannet
   Albumin takakansi.
Listasijoitukset
  7.   10.   12.   12.   19.   21.   39.   51.   75.
Kissin muut julkaisut
| Unmasked 1980 | Music from "The Elder" 1981 | Killers 1982 |
Music from ”The Elder” on yhdysvaltalaisen rockmusiikkia esittävän Kissin yhdeksäs studioalbumi. Albumi julkaistiin 10. marraskuuta 1981, ja sen tuotti Bob Ezrin, joka oli tehnyt yhteistyötä yhtyeen kanssa myös vuoden 1976 studioalbumilla Destroyer.
Albumi oli Kissin ensimmäinen studioalbumi, jolla soitti rumpali Eric Carr. Albumi jäi väliaikaisesti myös soolokitaristi Ace Frehleyn viimeiseksi levytykseksi yhtyeessä hänen erottuaan Kissistä pian albumin julkaisun jälkeen. Frehley teki paluun yhtyeeseen vuonna 1996.
Kissin kotimaassa Yhdysvalloissa Music from ”The Elder” menestyi hyvin heikosti. Se nousi Billboard 200 -listan sijalle 75, eikä myynyt kultalevyyn oikeuttavaa määrää. Sen sijaan esimerkiksi Euroopassa ja Australiassa albumi menestyi selvästi paremmin.
Kappalemateriaalin kirjoittaminen ja äänittäminen

Music from "The Elder" on konseptialbumi, ja se perustuu Kissin basisti Gene Simmonsin kehittämään tarinaan nuoren pojan sankarillisesta odysseiasta. Tuottaja Bob Ezrin palkkasi yhtyeen sävellysavuksi muun muassa Lou Reedin, joka kirjoitti albumin tunnetuimman kappaleen "A World Without Heroes" yhdessä Simmonsin kanssa. Simmons oli kirjoittanut alun perin albumin tarinaa kuvaavan novellin, jonka pohjalta yhtye alkoi Ezrinin ehdotuksen mukaan tehdä Simmonsin kirjoituksen mukailemaa albumia. Myös The Elder-elokuva oli määrä tuottaa samanaikaisesti albumin kanssa, mutta projekti jäi toteutumatta.
»Välillä The Elderiä kuunnellessa pitää oikein raapia päätä. On se tosiaan melkoisen hämärä levy, ihan ok, mutta jatko-osaa ei ole luvassa.» 
(Paul Stanley)
Albumin nauhoittaminen aloitettiin vuoden 1981 maaliskuussa tuottaja Bob Ezrinin johdolla. Soolokitaristi Ace Frehleyn suhtautuminen albumin levyttämiseen oli alusta lähtien negatiivinen, ja hän kieltäytyi saapumasta äänittämään albumia studioon muun yhtyeen kanssa. Gene Simmons, laulaja ja rytmikitaristi Paul Stanley, rumpali Eric Carr ja tuottaja Bob Ezrin työstivät albumia  A & R- ja Record Plant-äänitysstudioilla, mutta Frehley sen sijaan nauhoitti osuutensa omassa kotistudiossaan. Myös perinteiseen rockmusiikkiin mieltyneellä Eric Carrilla oli vaikeuksia toteuttaa Ezrinin albumilla hakemaa taiteellista ratkaisua, ja sessiomuusikko Allan Schwartzberg, joka oli aiemmin soittanut myös Gene Simmonsin sooloalbumilla, palkattiin soittamaan rumpuja albumin kappaleisiin "Odyssey" ja "I". 'Schwartzberg nauhoitti omat soitto-osuutensa Ace Frehleyn kotistudiolla. Albumin viimeiset nauhoitussessiot järjestettiin Bob Ezrinin omistamalla äänitysstudiolla Kanadan Torontossa vuoden 1981 syyskuussa. Albumilta pois jääneistä kappaleista "Carr Jam 1981", joka sisälsi Eric Carrin rumpusoolon, julkaistiin myöhemmin Kissin vuoden 1992 studioalbumilla Revenge.
»Bob Ezrin on loistava tuottaja, mutta olin eri mieltä hänen ja muun yhtyeen kanssa monista asioista Music from "The Elderin" suhteen. Huomasin asian heti kättelyssä. Minulla oli tarpeeksi kaduilta opittua viisautta ja tervettä järkeä ottaa askel taaksepäin ja tarkastella projektia objektiivisesti. Tiesin, että se [albumi] oli valtava virhearvio, mutta Paul, Gene ja Bob eivät tajunneet sitä. He lähtivät toteuttamaan naurettavaa konseptia.» 
(Ace Frehley)
Albumin nauhoitusten päätyttyä usean kuukauden jälkeen Frehley koki, että hänen aikansa Kississä olisi piakkoin ohitse. Hän jättäytyi albumin julkaisemisen aikaan ulkopuolelle Kissin toiminnasta, vaikka Paul Stanley yritti Frehleyn mukaan taivutella häntä jatkamaan yhtyeessä. Vaikka Frehley esiintyikin myös Kissin seuraavan studioalbumin Creatures of the Nightin kansikuvassa ja "I Love It Loud"-kappaleen musiikkivideolla, hän ei ollut soittanut kitaraa yhdelläkään albumin kappaleella. Hän jätti yhtyeen jo vuonna 1982, vaikka hänen lähdöstään kerrottiin virallisesti vasta vuonna 1983.
Kansikuva

Albumin kannen ja kuvituksen suunnitteli Dennis Woloch. Albumin kansikuvassa esiintyvä käsi kuuluu yhtyeen laulaja ja rytmikitaristi Paul Stanleylle,. Woloch valitsi albumin kansitaiteessa esiintyvän oven New Yorkissa 86. kadun ja Park Avenuen kulmassa sijaitsevasta metodistikirkosta sillä hän halusi kuvata albumin kansitaiteen nimenomaan kirkon ovea vasten, koska useimmissa kirkoissa oli jyhkeät goottilaiset ovet joka vastasi albumin tunnelmaa. Hän otti ovesta valokuvan, jonka jälkeen ovesta teetettiin jäljennös Manhattan Modelworks-mallinvalmistamossa.
Julkaisu ja menestys

Music from "The Elder" julkaistiin 10. marraskuuta 1981 vinyylilevynä ja C-kasettina. Albumin julkaisi Casablanca Records, ja vuonna 1997 osana Kissin The Remasters-julkaisusarjaa albumin uudelleenmasteroidun version julkaisi Mercury Records. Se on Carnival of Souls: The Final Sessionsin (1997), Sonic Boomin (2009) ja Monsterin (2012) ohella yksi neljästä Kissin studioalbumista, joka ei ole ylittänyt kultalevyn myyntirajaa Yhdysvalloissa. Albumi saavutti korkeimman listasijoituksensa Norjassa nousten albumilistan seitsemänneksi, Saksassa albumin sijoitus oli kymmenes, Itävallassa ja Australiassa 12., Ruotsissa 19., Japanissa 21., Alankomaissa 39. ja Britanniassa 51. Yhtyeen kotimaassa Yhdysvalloissa Music from "The Elder" nousi parhaimmillaan Billboard 200 -albumilistalla vaatimattomalle sijalle 75.
Albumilta julkaistiin Yhdysvalloissa singlenä kappale "A World Without Heroes", joka nousi Billboard Hot 100-singlelistan sijalle 56 ja Britanniassa sijalle 55. Kappale "I" julkaistiin singlenä Argentiina, Australiassa, Itävallassa, Ecuadorissa, Ranskassa, Saksassa, ja Alankomaissa.
Music from "The Elderin" kehnon menestyksen vuoksi Kiss ei ensimmäistä ja edelleenkin ainoaa kertaa urallaan tehnyt uutta studioalbumiaan promotoivaa kiertuetta.
Albumin kappaleita on esitetty enää albumin julkaisun jälkeen yhtyeen konserteissa, mutta yhtyeen esiintyessä Music Televisionin MTV Unplugged-ohjelmassa vuonna 1995 yhtye esitti kappaleen "A World Without Heroes", ja yhtyeen taltioitu esiintyminen julkaistiin myöhemmin livealbumina ja konserttivideona Kiss Unplugged vuonna 1996. Vuonna 2011 yhtye esiintyi Kiss-aiheisella Kiss Kruise-risteilyllä ja esitti akustisessa konsertissaan albumin kappaleet "I", "Mr. Blackwell" ja "Just a Boy".
Kappalelista > Kansainvälinen remasteroitu CD-painos

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Päävokaalit | Kesto |  |  |  |  |  |
| 1. | Fanfare | Paul Stanley, Bob Ezrin | (Instrumentaali) | 1.22 |  |  |  |  |  |
| 2. | Just a Boy | Stanley, Ezrin | Stanley | 2.37 |  |  |  |  |  |
| 3. | Odyssey | Tony Powers | Stanley | 5.49 |  |  |  |  |  |
| 4. | Only You | Gene Simmons | Simmons, Stanley | 4.17 |  |  |  |  |  |
| 5. | Under the Rose | Simmons, Eric Carr | Simmons | 4.52 |  |  |  |  |  |
| 6. | Dark Light | Ace Frehley, Simmons, Anton Fig, Lou Reed | Frehley | 4.16 |  |  |  |  |  |
| 7. | A World Without Heroes | Stanley, Simmons, Ezrin, Reed | Simmons | 2.39 |  |  |  |  |  |
| 8. | The Oath | Stanley, Ezrin, Powers | Stanley | 4.33 |  |  |  |  |  |
| 9. | Mr. Blackwell | Simmons, Reed | Simmons | 4.53 |  |  |  |  |  |
| 10. | Escape from the Island | Frehley, Carr, Ezrin | (Instrumentaali) | 2.51 |  |  |  |  |  |
| 11. | I | Simmons, Ezrin | Stanley, Simmons | 5.04 |  |  |  |  |  |
Kappalelista > Alkuperäinen Yhdysvaltain ja Euroopan painos

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Päävokaalit | Kesto |  |  |  |  |  |
| 1. | The Oath | Stanley, Ezrin, Powers | Stanley | 4.33 |  |  |  |  |  |
| 2. | Fanfare | Stanley, Ezrin | (Instrumentaali) | 1.22 |  |  |  |  |  |
| 3. | Just a Boy | Stanley, Ezrin | Stanley | 2.37 |  |  |  |  |  |
| 4. | Dark Light | Frehley, Simmons, Fig, Reed | Frehley | 4.16 |  |  |  |  |  |
| 5. | Only You | Simmons | Simmons, Stanley | 4.17 |  |  |  |  |  |
| 6. | Under the Rose | Simmons, Carr | Simmons | 4.52 |  |  |  |  |  |
| 7. | A World Without Heroes | Stanley, Simmons, Ezrin, Reed | Simmons | 2.39 |  |  |  |  |  |
| 8. | Mr. Blackwell | Simmons, Reed | Simmons | 4.53 |  |  |  |  |  |
| 9. | Escape from the Island | Frehley, Carr, Ezrin | (Instrumentaali) | 2.51 |  |  |  |  |  |
| 10. | Odyssey | Tony Powers | Stanley | 5.49 |  |  |  |  |  |
| 11. | I | Simmons, Ezrin | Stanley, Simmons | 3.54 |  |  |  |  |  |
| 12. | Finale |  | (Instrumentaali) | 1.23 |  |  |  |  |  |
Kokoonpano

| --- | --- |
 Kiss Paul Stanley - rytmi- ja soolokitara, päälaulu kappaleissa "Just a Boy", "Odyssey", "Only You", "The Oath" ja "I", taustalaulu. Soolo kappaleessa A World Without Heroes.  Gene Simmons - bassokitara, päälaulu kappaleissa "Only You", "Under the Rose", "A World Without Heroes", "Mr. Blackwell" ja "I", taustalaulu  Ace Frehley - soolo- ja rytmikitara, päälaulu kappaleessa "Dark Light", taustalaulu  Eric Carr - rummut ja lyömäsoittimet, taustalaulu :  Muut Bob Ezrin – tuotanto, bassokitara kappaleissa "Dark Light", "Mr. Blackwell" ja "Escape from the Island"  Allan Schwartzberg – rummut ja lyömäsoittimet kappaleissa "Odyssey" ja "I"  Dennis Woloch - kansisuunnittelu  Dennis Woloch ja David Spindel - valokuvaus
Aiheesta muualla

Music from ”The Elder” Discogsissa. (englanniksi)
Josephinen piirikunta

Josephinen piirikunta (engl. Josephine County) on Yhdysvaltojen Oregonin osavaltiossa sijaitseva piirikunta. Sen väkiluku oli 87 487 vuonna 2019. Piirikunnan hallintokeskus on Grants Passin kaupunki. Piirikunta on perustettu 22. tammikuuta 1856.
Aiheesta muualla

Kuvia tai muita tiedostoja aiheesta Josephinen piirikunta Wikimedia Commonsissa
Bengt Mårteninpoika

Bengt Mårteninpoika eli Bengt Mårtenson oli Raaseporin linnan vouti, ja hänet mainitaan asiakirjoissa voutina 1440-luvun alkuvuosina ja sijaisena vuonna 1450. Vuonna 1448 hän toimi Sune Sunenpojan (Ille) sijaisena laamannina Pohja-Suomen laamannikunnassa. Hän kuoli viimeistään 1456. Hänen vaimonsa oli Valborg Sunedotter, joka oli laamanni ja valtaneuvos Sune Sunenpojan tytär. Heidän lapsena olivat Hans, Mårten ja Ingrid.
Vaakuna: Pöllö
Hans Bengtsson oli käräjätuomari Hattulan pitäjässä Hämeessä 1454–1482. Hänen säteri oli Merven kartano Hattulassa. Hän kuoli aikaisintaan 1483.
Mårten Bengtsson oli rälssitarkastajana Hauhon pitäjässä Hämeessä.
Avosetti

| Avosetti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Avosetit Recurvirostridae
Suku::  Avosetit Recurvirostra
Laji::  avosetta
Kaksiosainen nimi
 Recurvirostra avosetta  (Linnaeus, 1758) 

Katso myös
   Avosetti Wikispeciesissä   Avosetti Commonsissa 
Infobox OKNimi-testi OKIUCN-testi OK: 
Avosetti (Recurvirostra avosetta) on mustavalkoinen kahlaajalintu.
Koko ja ulkonäkö

Avosetti on helppo tunnistaa ylöspäin kaartuvasta nokastaan, joka on kätevä kun se siilailee pohjasorasta vesihyönteisiä ja muita pikkumönkijöitä heilutellen päätään edestakaisin (tämä liike on paras tuntomerkki jos lintua katsoo etäältä). Jalat ovat pitkät ja sinertävät, höyhenpeite aikuisella linnulla musta päälaelta ja selkäkuvioista, muualta hohtavan valkea. Nuorilla yksilöillä värien kontrasti ei ole yhtä voimakas, vaan niiden mustat osat ovat ruskeampia ja valkoiset harmaampia kuin täysikasvuisilla yksilöillä.
Koko Avosetti on 43­­­­­–48 cm pitkä pyrstöstä nokkaan, siipien kärkiväli voi olla 73 cm. Lintu painaa 300–400 g.
Ääni Avosetin huuto on äänekäs plytt-plytt
Levinneisyys

Avosetti on muuttolintu, joka pesii Euroopassa ja Länsi- ja Keski-Aasiassa, ja viettää talven Afrikassa tai Etelä-Aasiassa. Avosetti ei ole tyypillisesti pesinyt Suomessa, mutta keväällä 2021 havaittiin Hailuodossa pesivä pari . Vuosittain tavataan muuttoaikoina muutamia tai muutamia kymmeniä yksilöitä lähinnä etelärannikolla ja ulkosaaristossa. Suomea lähinnä niitä pesii Virossa.
Elinympäristö

Avosetti viihtyy matalilla, hiukan mutaisilla rannoilla.
Lisääntyminen

Avosetin pesä on avoimella paikalla usein toisten avosettien tai muiden kahlaajien kanssa. Se on kasveista koottu kasa, johon lintu pyöräyttää 3 tai 4 vaaleaa, tummatäpläistä munaa. Molemmat puolisot hautovat yhteensä noin 24 vuorokautta.
Ravinto

Avosetti syö vesihyönteisiä ja muita vedessä ja mudassa eläviä selkärangattomia.
Aiheesta muualla

LuontoPortti: Avosetti (Recurvirostra avosetta)
ITIS: Recurvirostra avosetta (englanniksi)
Avosetti Lintukuva-verkkopalvelussa
Avosetin muna.
Basquiat

| Basquiat |
| --- | --- |

Ohjaaja:  Julian Schnabel
Käsikirjoittaja:  Julian Schnabel
Tuottaja:  Jon Kilik Randy Ostrow Sigurjon Sighvatsson
Säveltäjä:  John Cale Julian Schnabel
Kuvaaja:  Ron Fortunato
Leikkaaja:  Michael Berenbaum
Pääosat:  Jeffrey Wright David Bowie Benicio del Toro Gary Oldman
Valmistustiedot
Valmistusmaa:  Yhdysvallat
Tuotantoyhtiö:  Eleventh Street Production Miramax Films
Levittäjä:  Miramax Netflix
Ensi-ilta:  9. elokuuta 1996 (Yhdysvallat) 17. lokakuuta 1997 (Suomi)
Kesto:  108 minuuttia
Alkuperäiskieli:  englanti, espanja
Aiheesta muualla
IMDb 
Elonet
AllMovie
Infobox OKNimi-testi OK: 
Basquiat on vuonna 1996 ensi-iltansa saanut draamaelämäkertaelokuva, jonka on ohjannut ja käsikirjoittanut Julian Schnabel. Elokuva keskittyy kertomaan postmodernin taiteilijan Jean-Michel Basquiat'n elämästä.
Elokuvassa Basquiat'na nähdään Jeffrey Wright ja David Bowie esittää Basquiat'n ystävää ja oppi-isää Andy Warholia. Oikeiden henkilöiden lisäksi mukana on myös muutamia fiktiivisiä hahmoja.